Dette er en bedømmelse af Ifö Rimfree stående toilet. Vi købte 2 for halvandet år siden og må konstatere at de ikke er så nemme at holde rene som lovet af producenten. Tværtimod sætter rust, kalk og smuds sig MEGET hurtigt i kummen og er MEGET svært at få væk. Der skal bruges rigtig meget tid eller stærke kemikalier. Nu vil vi prøve med konsekvent at have de specielle ifö sæbe sticks i hele tiden. Håber det kan hjælpe lidt, men de er dyre, og pga toilettets specielle udformning (ingen rim...) kan man ikke bruge billige no-name produkter. Desuden oplever vi nu, at de har svært ved at skylle rent, også selv om der kun er brugt lidt papir og de iøvrigt er indstillet på max vandforbrug. Det positive: udvendigt er det nemt at rengøre fordi der ikke er en synlig S-Lås, og det er nemt at få toiletsædet af i en håndevending. Det her er hvad Ifö siger om rengøringen. Det holder desværre ikke. “Rengøringen af toilettet er enkel og kan udføres uden brug af barske rengøringsmidler og med minimal anstrengelse. ”